
LA SIMBOLMONDO DE LA HOMO 


La unikeco de la homo, kompare al la naturo de ĉiuj 
ceteraj kreitaĵoj, kuŝas en tio, ke gia vivo estas 
regata de simboloj. Trans la senpera kontentigado 
de nure biologikaj* pelfortoj, gia mondo konsistas ne 
tiom el objektoj, kiom el simboloj. Kia ajn kompleksaj 
estu la konduto kaj psikologiko* de bestoj kaj kiom 
ajn variaj iliaj medioj, besta mondo estas tia de fizikaj 
elementoj: manĝado, obstakloj, malamikoj k.s. kaj de 
neŭroiogikaj* reagoj al tiuj. La homo aldone vivas en 
la simbola mondo de lingvo, de pensado, de sociaj 
sistemoj, de religio, de sciencoj, de artoj ktp. La 
pure fizika homomondo, ekde la memmodifita ĉirkaŭ- 
aĵo ĝis libroj, aŭtomobiloj, mebloj kaj... armiloj, estas 
'nur’ materializo de simbola agado. Bestoj vivas en 
natura medio, kondiĉataj de tio, kion ili perceptas, kaj 
kontraŭ kio ili povas reagi laŭ sia heredita instinkto. 
En tiu kadro ili estas plejparte bonege adaptitaj al sia 
_nedio. Monero kontraŭe estas simbolo de difinita 
kvanto da plenumita laboro aŭ da disponebla varo. 
Skribita dokumento estas simbolo pri eventoj en la 
pasinteco. Parolo aŭ penso estas simbolo pri ob- 
jekto aŭ rilato. Libro estas granda kolekto da vicigitaj 
kaj interrilatigitaj simboloj. Sendube la plej grava, 
kvankam neniel ununura, simbolsistemo de la homo 
estas gia lingvo. 

Oni prave povas dubi ĉu la homo estas vere difinebla 
kiel racia estulo. Por tio ja necesas eĉ ne la atesto 
de psikanalizaj rezultoj; unu rigardo al fuŝaĵoj en la 
ĉiutaga homa vivo, homa socio, homa historiko, 
sufiĉas. Sed malfacile kontesteblas, ke la homo 
estas entute simbolfaranta, simboluzanta, simbol- 
kontrolanta estulo — same forte en siaj idiotaĵoj kaj 
krimoj kiel en siaj inventoj kaj triumfoj. Dum la pas- 
intaj kvindek jaroj oni pli kaj pli klare ekkonis, ke 
simbola agado konsistigas eble la plej karakterizan 
trajton de la homa ekzisto, kaj ke la tuta elvolviĝo de 
la homa kulturo apogas sin sur tiu kapablo transformi 
palpeblan materion en simbolajn konstruojn — port- 


ilojn kaj esprimiiojn de plej fajna kaj emocia disting- 
ado — aŭ inverse. Tiom esenca estas jena simbol- 
iga aktiveco en la homa vivo, ke la elstara filozofo 
Cassirer emfazis: “Anstataŭ konsideri la homon 
Animalom ratziam \ oni devus difini gin Animalom 
simboliqham 2 ”. Tiele oni ja povas trafe marki gian 
specifan apartecon. 

Longatempe la homo konsideris sian unikan pozicion 
en la naturo kiel memkompreneblan kaj opiniis sin 
centro de la universo. Sed la sciencoteknika 
revolucio, se tiel esprimi, ekde la Renesanco reĉizis 
la homon al gia reala staturo, ĝis fine gi* venis al iu 
speco de masoĥisma 3 memhumiligo, al la konsterna 
formulo ke gi estus nura organizita amaso da atomoj, 
nura fasko da refleks-meĥanajoj 4 , nura perfektigita 
simiego, kaj simile. Anoj de tia 'scienca' zoomorf- 
ismo 5 maltrafas ke ilia instruo estas same malreala, 
aprioreca kaj partieca kiel la antaŭa naiva antropo- 
centrismo 6 , kontraŭ kiu ili deziris reagi. Feliĉe, psik- 
analizo iom remetis la aferojn en ĝustan pozicion, 
(re)trovante la simbolmondon, kvankam plimalpli en 
travestian kaj krudan veston. En klasika psikonalizo 
la homa ensonĝa simbolmondo ja rolis kiel speco de 
formetejo de la civilizo, kien la hiomo ekzilis ĉion tim- 
atan, abomenatan aŭ neatingeblan. Klasikaj psik- 
analizaj provoj kompreni la kulturon tial restadis sur 
tiel malfajna nivelo kiel ekzemple la prezento pri 
Leonardo da Vinĉi far’de Freud. Ĉi lasta diserigo 
je la granda renesanca artisto ja pretervidis ke la 
infanaĝaj travivaĵoj de Leonardo, kiaj ajn ili estintis, 
tamen konkrete tre malmulte retroveblas en ties 
majstraj pentro-arto kaj inĝenieraj eltrovaĵoj. 

Kio do nun estu la difino de simbolismo kiel karakter- 
iza homa aktiveco? La nocio simbolo’ estas divers- 
maniere aplikata kaj ĝia signifo dependas de la kon- 
cerna ĉirkaŭteksto. Mi difinas:: Simboloj estas difin- 
ataj kiel signoj, libere kaj arbitre kreataj 7 , kaj repre- 

zentantaj determinitan enhavon kaj transdonataj de 
la tradicio. Du el tiuj ĉi kriterioj verŝajne ne bezonas 
longan klarigon. Unue, ke simboloj estas anstataŭ- 
aĵoj, ke ili staras en tiu aŭ alia maniero en la loko de 
kaj en rilato al celata objekto aŭ fenomeno, principo. 
Due, ke simboloj estas pludonataj de tradicio, de unu 
generacio al la sekvanta, t.e tra individuaj lern- 
procezoj, kontraste kun ennaskitaj kondutoj. La tria 
kriterio postulas iom pli detalan eksplikon. 

Kiam oni nomas simbolojn libere kreitaj, oni sub- 
komprenas, ke neniu biologike* establita rilato 
ekzistas inter koncerna simbolo kaj la celatajo. Se 
oni tenas viandopecon antaŭ hundo, sekvas abunda 
eligo de salivo. Jan la t.n. nekondiĉata reflekso, kiu 
estas anatomike* kaj herede (genetike) fiksita. Se oni 
nun aŭdigas dum ĉiu manĝigo la sonon de sonoril- 
eto, tiam post kelka tempo la salivado okazas eĉ pro 
nura sonorigo. Jen la t.n. kondiĉata aŭ lerne akirita 
reflekso. Estas la (fi)fama eksperimento de Pavlov. 
Sed la simbolismo de la homo estas de tutalia natura 
principo. Ekzemple ekzistas inter la vorto «hundo» 
kaj la koncerna besto, la 'objekto, neniu bioloqike* 
fiksita rilato. 

Tio kompreneble ne intencas diri, ke formiĝanta 
simbolo povas havi nenion komunan kun la simbol- 
izata objekto, aŭ ke ne ekzistus konkretaj biologikaj* 
grundoj aŭ psikologikaj* motivoj por la elekto de 
lingvaj kaj aliaj simboloj. Estas ja ĝuste interesa 
tasko de kondutada riserĉo* malkovri tiajn evolu- 
historikajn* interdependojn. Ekzemple, la signifon de 
fizognomikaj* trajtoj elmontritaj por la farado de sim- 
boloj. 4 La konekto inter vorto (signanto) kaj objekto 
(signato) ne estas elekstere kaj laŭ biologika vojo 
trudata, sed al simbolo oni arbitre donas ĝian signi- 
fon. Ke novajn vortojn oni tiele gluas al antaŭe ne- 
konataj objektoj, tio estas faciligata de lingvaj kutimoj 
kaj strukturoj, kiujn la homo posedas kaj utiligas de- 
post nekalkuleble frua tempo. Spite, nia kriterio 
restas valida, eĉ konfirmita: neniu kondiĉigo, neniu 
natura retrokuplo* partoprenas en la ligado inter 
objekto kaj nomo. Tiu ĉi ligo ne estas de la medio 
surmetita, sed ĝin aperigas krea ago, dum kiu iu 
vortsimbolo, anstataŭanta la objekton, akiris signi- 
fon. 10 Tiu ĉi ek-sperto probable tre profunde skuis 
la homon, kiam gi malkovris, ke eblas estigi konekton 
inter libere kaj arbitre kreita signo (simbolo) kaj jame 
ekzistanta objekto aŭ fenomeno. 

La simbolmondo de la kulturo tiel do estas en sia 
fundo mem nenatura; iras vaste trans limojn de la 
biologika* naturo, trans pelfortojn, tujajn bezonojn kaj 
adaptiĝadon; ĝi eĉ neas ilin en iuj okazoj. Simbolo 
indikas aŭ reprezentas iun enhavon. Tie ĉi ni trovas 
plian distingon inter la homa lingvo kaj pure besta 
komunikado. La komunikadan fenomenon ni ja trovas 
jam en la besta regno; sed en tiu mankas la 
prezentado-karaktero, ĉar bestaj gestoj aŭ krioj ne 
indikas difinitajn objektojn. Tiele la kantado de birdo 
esprimas iun korpan situacion kaj komunikas tiun al 
la samspecio: sed ĝi ne almontras difinitan objekton. 
Simile la bojado de hundo povas averti pri danĝero, 
sed ĝi ne indikas ĉu tiu minaco rilatas la katon de la 
najbaroj aŭ ŝtelrompanton." 


La homa lingvo kaj la simbolismo sekve estas deter- 
minataj de tio, ke ili transdonatas per lernado kaj 
tradicio. La lingvo mem povas esti distingata kiel 
anstataŭigo, ordono, esprimo. En tiu procezo la 
simbolmondoj, kreitaj de la homo, gajnas memstar- 
econ, akiras vivon propran. Simboloj estas por tiel 
diri mem-moviĝantaj; ili obeas iun internan aŭ aŭto- 
noman logikon en sia disvolviĝado. 

Per tio okazis io grandioza en la evolua historiko: al 
la mondo, unue de la senvivaj objektoj kaj poste de 
la vivuloj, supertavoliĝis triafaze nova mondo de sim- 
boloj, spirita mondo. Ekde tiam ekzistas tri grandaj 
regnoj aŭ terenoj en la universo: la fizika, la biolog- 
ika*, kaj la simbola. La lastnomitan oni povas divers- 
maniere nomi: la civilizo aŭ kulturo, la «objektiva 
spirito» de Hegel, la «noosfero» de Teilhard, 
aŭ la «superorgana sensotavolo» de Sorokin. 
Distingo ĉi kaze kompreneble ne signifas veran 
apartiĝon, sed jes elmergiĝon sur pli alta ŝtupo de 
evoluiteco. 

Neniu scias precize, de kie tiu simbolismo (la homa 
lingvo) devenas. Oni povas pri tio spekuladi*. luj 
opinias ke la origino de la lingvo eble estas serĉenda 
en magiko.* Tial ke la homo donis nomojn al objek- 
toj kaj estuloj, gi ankaŭ spirite kontrolas ilin per iliaj 
simbolaj bildoj. Sed estas nur pliposte ke gi ekkonis, 
ke nomo estas ne la objekto mem, sed nura etikedo 
kaj sekve ke vortmagiko ne influas la kuron de la 
eventoj, eĉ se estu per forto de la espekto* (dezir- 
ego). Ja klare: nenio en la mondo estas senplie 
donacata: por ĉio oni devas ion pagi. Tiu triumfo, kiu 
igis la homon reganto super la naturfortoj kaj estaĵoj, 
almenaŭ en principo, estas samfrape lia fato. 
Perpensa enpenetro en la estontecon, ties imaga 
aktualigo, kiu permesas precizan planadon pro cel- 
konscio, signifas samfrape timon antaŭ tiu estonteco 
kaj precipe antaŭ la certe venonta morto. Ĉio ĉi 
restas fremda al la besta naturo. Malkovro de la 
simbolmondo tiele konsistigas la fifaman pekfalon de 
la homo .' 2 Ja, la konscio pri pekeco kaj pri malbono 
aperas kune kun invento de la simbolo, kiun la homo J(V 
ligas al multaj siaj kondutmanieroj. Tiele la homo j; 
devas por sia unikeco, kiu distingas gin de ĉio alia 
en la universo, pagi jenan prezon. «Arbo de la ek- 
kono» estis kaj restas samtempe «arbo de la morto», 
tiom longe kiom ĝi ankoraŭ ne havigis al ni venkon 
super la morto. 

(Traduko de la artikolo "Die symbolische Welt des Menschen” 
farde Ludvvig Kraus en Erfahrungswissenschaftliche Blatter, 
‘Perceptsciencaj Folioj”, Julio 1980, redaktata de prof. Ehrenberg) 


Kiom oni ne denmndas min pri la tempo, mi 
scias kio ĝi estas , sed tuj kiam oni min 
demandas , mi plu ne scias. Sankia Augustinus 

Mi komencas kredi , ke ĉi-tempe estas nur du 
klasoj de hompj: tiuj kiuj kredas kaj tiuj kiuj 
deziras kredi. Fulton Sheen 

KOMENTARO DE LA REDAKTISTO 

1. Animalom ratziam — Racia besto. (Redono de fiksa fak- 
esprimo per Arkaika Esperanto.) Latine: animal rationale. 

2. Animulom simboliqham — Simboliga besto. (Redono de fiksa 
fakesprimo per Arkaika Esperanto.) Latine: animal simbolicum. 

3. masohismo — Senti volupton turmentante sin mem. El 
normradiko masoh■ (ekde propra nomo Leopold von Sacher- 
Masoch) kaj universala sufikso -ISM (moro, konduto). 

4. meĥanajo' — PIV: mehanismoi/iJi. Ekde nova radiko 
adjektiva mehan'a = a) farata per maŝino. 2) farata kvazaŭ 
per maŝino. 

5. zoomorfismo* — Doktrino kiu reduktas la homon al nura (eĉ 
se admirinde perfekta) besto. El normradikoj zo- (best’) kaj 
morf • (fornrT) plus universala sufikso -ISM« (doktrino. sistemo). 
Vd. PIV: zoomorfa. 

6. antropocentrismo’ — Doktrino, kiu konsideras la (teran) 
homon kiel absolutan centron de la tuta universo. Ei norm- 
radiko antrop (hom’), universala radiko centr’ kaj universala 
sufikso -ISMi (doktrino, sistemo). 

7. Analizado de sonĝoj, ĉe homoj el plej diversaj kulturmedioj, 
tamen maikovrigis al Carl Gustav Jung, ke ekzistas ankaŭ 
universalaj ne-arbitraj simboloj/alegorioj, kia ekzemple transiro 
de ponto kiel esprimo de transiro al alia vivo (= morto). 

8. fizognomo* — PIV: fizionomio. Tuto de la vizaĝtrajtoj. El 
normradikoj fiz -2 (procez 1 ) kaj ghom • (eksplik 1 ). 

9. Aktualaj esploroj konfirmas la ideon — jam esprimitan de 
Darwin — ke la homoj de ĉiuj rasoj idente mienas koleron, 
timon, feliĉon, doloron, depende nur de sia memkontrolo. 
Restas tamen la demando ĉu tiu universaleco estas genetike 
fiksita aŭ ĉu ĝi estas akriajo de la specio «Homo». Vd. «Expression 
of the Emotions in Man», fare de R.L. Birdvvhistell, 1963. 

10. Jen trafa referenco al kaj profunda signifo pri la biblia mencio 
ke Adam' donis nomojn al ĉiuj estajoj: gesto per kiu la homo 
sambate signis sian absolutan spiritan supeFecon je la ĉirkaŭa 
naturo kaj reproduktis tiun en sia plejinterna memo. 

1t. Kvankam ni volonte aprobas la ĝeneralan tendencon de 
tiu ĉi artikolo, ni tamen devas malaprobi tiun ĉi specifan 
aserton, ĉar la diferenco en komunikado inter homo kaj besto 
estas nura afero de ‘teknika perfekteco’ kaj ne de esenca mal- 
sameco. Tion klare demonstras aktualaj eksperimentoj kaj 
esploroj de zoologoj pri la socia ka[ individua kondutoj de bestoj. 
precipe ĉe delfenoj kaj simioj. Montriĝis ke tiuj kapablas komu- 
niki inter si kaj kun la homo. post pli aŭ malpli longa instruado', 
en maniero kiu mirige alproksimiĝas al la homa interkomunikada 
nivelo ĝuste en la senco, kiun aludas la aŭtoro. Limiĝoj estas 
produktataj nur de malfavoraj biologikaj* kondiĉoj, precipe 
manko de parolorganoj kaj nete malpli disvolviĝinta cerbo. 
Alifianke. novatempaj atingajoj de teknologiko' koncerne t.n. 
«artefaritan inteligentecon», same elstarigas ke ne ekzistas 
fundamenta aparteco de la homa cerbo, sed ke ĝia supereco 
(multflankeco) dependas nur de la kvanto da neŭronoj (nervo- 
ĉeloj) kaj da ties interligoj (cirkvitoj). Modernaj cibernikistoj* kaj 
psikologoj eĉ plu ne faras esencan diferencon inter besta, 
homa, kaj komputatora inteligentoj, sed traktas ĉiujn en la sama 
kadro (= aktuala «funkciismo»). Tamen ankoraŭ daŭre mal- 
helpas tiun ekkonon la granda antropocentrisma timo (konscia 
aŭ nekonscia) ke la komputatoro pli aŭ malpll frue vere superos 
la homon. Oni vole neglektas la fakton ke ankaŭ 'elektronika 
cerbo' kapablas aŭ kapablos mem lerni (per aŭto-programado), 
forigante la bezonon pri homa interveno. pri homa programisto. 
Jam hodiaŭ la komplekseco de cibernikaj procedoj (ekz. en 
starigado de ĉiam pli fajnaj kaj ampleksaj cirkvitaroj kaj sis- 
temoji iĝas tiel malfacile alirebla, ke la homo devas ĉiam pli 
forte tidi al komputatoroj mem, ĝis kiam tiuj ĉi lastaj sen- 
depende traktos koncernajn problemojn (informaron) kaj solvos 
tiujn, diktante (aŭ eĉ devigante) al la homo kion tiu faru aŭ ne 
faru. Samteme, oni blindigas sin mem, rezonante nur sur bazo 
de tiu aŭ alia specita cibernika instalajo (ekz. komputatora 
gvidado kaj stirado de iu aŭtomobil-fabrikejo*), kiu efektive 
funkcias kiel 'inteligenta idioto’, sed forgesante la atendeblan 
kaj nekontraŭstareblan intertigiĝon de multaj komputatoraj 
centroj, kondukante al realiĝo de al tiuj supera centriga instal- 
ajo. Ankaŭ jam hodiaŭ estas planataj fabrikejoj (precipe en la 
spacego, ekz. sur Luno) kie robotoj devos kaj sukcesos mem 
‘krei’ aliajn robotojn, infuzante al tiuj la proprajn akiritajn 


memoron kaj sperton' kun konsekvenco ke ties ‘cerba’ kapablo 
daŭre kreskos kaj fajniĝos. La homa supereco tiele finfine ne 
troviĝas en granda cerba disvolviteco — kiel ŝatas kredigi 
materialismo — sed en gia spirita/anima dimensio — 
manifestata per t.n. ‘parapsikologikaj’ povoj, bedaŭrinde tro forte 
ignorataj kaj rudimente ekspluatataj. se neglekti la inspiron/ 
intuicion de belartaj kreajoj kaj mistiko. 

12. Laŭ kristana(j) doktrino(j), surbaze de la Revelaco*. la esenco 
de tiu okazo konsistis fakte en grandega ambicio de la homo 
iĝi egalulo de Dio, do en ongojlo Oni tiel devus diri pli ĝuste. 
ke la celata transirfazo estis markita de racia ekkonscio pri la 
simbolmondo. La purspirita ‘metapsika’ nivelo, sur kiu troviĝis 
sole nur la homo — distinge de ĉiuj aliaj kreitajoj — kaj kiun 
oni tradicie nomas «paradiza stato», fariĝis tial kvazaŭ enkarcer- 
igita en kaj forte subjugita de la malpli supera inteligento. Tiu 
okazo ja ekirigis la homan historikon' sed ĝi perdigis ankaŭ la 
‘supematuran’ povon kontraŭ malbonajoj ĉiuspecaj: malscio. 
malforto, malsano, morto. Estas same amare kiel absurde ke 
multnombraj homoj, papagante unu la aliajn (eĉ inter kristanoj’), 
erare opinias ke tiu «origina peko» signifas tute simple seks- 
kuniĝon (la «Pomo de Eva») — kvazaŭ la homo en sia komen- 
ca stadio ne estintus reprodukt-kapabla. Ili evidente neniam 
donis al si la malgrandan penon kontroli eksplikojn de teologoj 
tiurilate aŭ eĉ nur legi la koncernan alegorian parteton en 
Genezo. kiu eĉ ne mencias la vorton ‘pomo’. Tamen, la 
koncepto pri origina pekfalo havas nepran prioritaton, por kiu 
ajn serĉas kompreni kialon kaj celon de la homa vivo. Sen tiu 
deirpunkto, kiu ajn estu ĝia konkreta formo, la tuta Savoplano 
de Javeo, trovebla kiel ruĝa fadeno tra la tuta hebrea Skribaro, 
fariĝas ja nepre sensenca. same kiel ĝia kulmino en veno de la 
Mesio (la «Promesito»), same kiel la torturoj kaj morto de Jesuo, 
same kiel la kristana espero je finfina Releviĝo kaj la Regno 
de Dio. Kompreneble, oni povas ĉion ĉi malakcepti, sed nur 
je la prezo de purhazarda do sensenca kaj sencela universo 
(la ‘naŭzo’ de Sartre), aŭ de perdiĝo en nebulaj orientaj instruoj 
pri Nirvano, aŭ ankoraŭ de substituigo per iu realigota material- 
isma paradizo' utopia, aŭ finfine per impeta kaj arda elprofit- 
ado, ĝuegado de la vivo laŭ ekzistadisma recepto kaj fermante 
la okulojn... koste de la kunhomoj. 

GRAVECO DE LA TIMUS-GLANDO 1 

Unu el la grandaj teologikaj* demandoj estas sen- 
dube: “Kiel kaj kie Dio manifestiĝas en nia finica 2 
mondo?” Aro da religiaj kaj mistikaj tradicioj 
respondas: "En la homa korpo mem”. 

Laŭ ekstazaj diktajoj de Edgar Cayce samkiel laŭ 
pluraj orientaj instruoj ekzistas en la homa korpo 
specialaj lokoj — la t.n. ĉakrop — tra kiuj superaj. 
eteraj fortoj manifestiĝas per fizologikaj* procezoj. 
Pliparto el la mistikaj sistemoj priskribas 'nur' sep el 
tiaj ĉi centroj kiuj, kvankam ekzistantaj parte ekster 
tempo kaj spaco kiel de ni spertataj, ligiĝas al kaj 
funkcias tra la sep ĉefaj endokrinaj 4 glandoj de nia 
korpo. Laŭ (precipe orienta) tradicio, tiuj ĉi sep ĉakroj 
estas specifaj emanejoj de unuvera Fonto, analoge 
kiel spektraj koloroj ĉiuj trovas sian originon en unu- 
ece blanka lumo. 

Antaŭ jam kvindeko da jaroj, Edgar Cayce komencis 
mencii ankoraŭ malmulte konatan, piramid-forman 
glandon ĉe la koro, nomatan ‘timuso’. Difinante ĝin 
kiel la korcentron kaj la de Venuso regatan am- 
impulson. li rigardis ĝin kiel glandan konkretiĝon de 
la kvara ĉakro, kies pozitivaj aspektoj estas homamo 
kaj kompato. Gi estas ofte konsiderata de diversaj 
fontoj la centro de homaj emocioj. 

En unu el siaj viziaj diktajoj pri preĝado, Cayce diris, 
ke ĉiu el la versoj de la «Patro Nia>> rilatas al po unu 
el tiuj spiritaj centroj kaj reprezentas do formulon 
kapablan kontraŭ-agi la insidojn sur la koncerna 
tavolo. Al timuso li atribuis la frazon «liberigu nin de 
malbono», sugestante ke la kvara ĉakro iamaniere 

lunkcias ĉe klarigado aŭ konfuzado de la distingo 
inter bonoj kaj malbonoj en nia vivo. 

Ĉio ĉi estas tre interesa por metafizikulo, sed restas 
kompreneble sufiĉe dubinda por ekzaktscienca 
riserĉanto*. Tamen, aktualaj esploroj konfirmas ke la 
timuso efektive rolas, almenaŭ sur fizologika nivelo, 
en perceptado de 'bono kaj malbono’. Specife, 
medicinaj esploristoj malkovris ke la timuso havas 
decidan rolon en la imunologika* defendado de la 
korpo. 

Jam de kelka tempo estis konate ke ĉeloj en la osto- 
medolo maturiĝas ĝis ‘militistaj' limfocytoj 5 , kiuj 
atakas fremdajn ĉelojn, nome invadantajn bakteriojn 
kaj virusojn kaj eĉ ‘transplantaĵon’ (histon deven- 
antan de alies korpo). Tiuj ĉi limfocytoj posedas la 
kuriozan kapablon identigi tre delikatan molekulan 
trajton en aliaj ĉeloj, kiu markas tiujn kiel estante ne- 
konformajn kun la propra korpo. Gis antaŭ nelonge, 
esploristoj ne sciis precize kiel limfocytoj ‘lernas’ tiun 
ĉi identigadon. Sed en freŝadata artikolo de Science 
News, oni raportas ke rezultoj de piuraj eksperi- 
mentoj indikas ke estas la timuso kiu ‘instruas’ al 
limfocytoj kiamaniere diferencigi inter akordiĝantaj 
(amikaj = bonaj) kaj entrudiĝantaj (malamikaj = mal- 
bonai) ĉeloi. 

Plie, se oni eltranĉas la timuson de korpo, la normale 
distingokapablaj limfocytoj iĝas imunologike sen- 
povaj, ĉar ili eĉ plu ne rekonas siajn samspecanojn. 
En la lumo de tiu ĉi fizologika scenaro la 
antaŭe menciita preĝofrazo «liberigu nin de mal- 
bono» do pruviĝas esti tre taŭga resumo de la timus- 
rolo en la korpa reagada meĥanajo*. 

Aliaflanke, la timuso montriĝis havi rilaton kun kaj 
esti influata de niaj emocioj. Almenaŭ, tiel certigas 
d-ro J. Diamond, aŭtoro de la verko Behavioral Kine- 
siology (Kondutada Kinezologiko). En segmento 
traktanta pri la timuso, li raportas jenajn observojn:: 
«La timus-glando estas la unua organo kiun tuŝas 
nia emocia stato” — “Emocioj, kiuj bremsas la timu- 
son, estas: malamo, envio, suspektemo, timo. Ties 
maloj, kiuj aktivigas la timuson, estas: bonvolemo, 
fido, kuraĝo, dankemo”. — “95 % el grupo de provo- 
personoj havis nesufiĉe funkciantan timus-glandon, 
kio sugestas ke multe da homoj vivas nuntempe en 
malagrablaj kaj venĝemon produktantaj cirkonstan- 
coj”. — “Milda muziko, susurado de fluanta akvo, 
kaj similaj, ŝajnas bonfare efiki je la timuso”. 

En la lumo de tiu koncerniteco de la timuso kun 
sanaj homaj amo kaj emocio, ĝia fizologika rolo 
ŝajnas sugesti ke vera amo — almenaŭ sur tiu ĉi 
nivelo — konsistas pli en diferenciga serĉado de 
konformiteco ol en sendistinga akceptado de ĉia- 
specaj aferoj. Notindas ĉi-rilate, ke pli vasta amo- 
principo supernivela estas tradicie asociigata al la 
sepa centro, tiu de la pituito* aŭ hypofizo 6 , elokvente 
nomata ‘ĉiela koro’. 

ĉrandai buŝoi (iom malmulte diras ! 



KOSMOLOGOJ ELPROVAS NOVAN TEORION 

Nenio interesas kosmologojn pli ol la komenciĝo kaj 
eventuala finiĝo de nia universo. lufoje oni povas el 
iliaj skribaĵoj ricevi la impreson, ke la estanteco estas 
nur relative enuiga fazo deirinta de kaj progresanta al 
po unu el tiuj du grandaj demandosignoj. 

Unu el aktualaj hypotezoj* pri la maniero en kiu 
okazus la apoteozo, antaŭdiras ke la universo iam 
malaperos en ne-imageble kolosa fajrobulo. Elpens- 
ita de du Nobel-premiitoj pri fiziko (Weinberg kaj 
Sheldon), la propono baziĝas sur ideo ke protonoj' 
eble ne vivadas eterne, sed elĵetus energi-fulmon en 
la maturega aĝo de 10" ĝis 10 34 jaroj,- transform- 
iĝante samfrape en elektronojn. Ĉar pliparto el la 
protonoj en nia universo estis laŭ moderna koncept- 
aro formitaj proksimume samtempe, ili normale kaj 
teorie devus ankaŭ pli malpli samtempe disfali. Tio 
estas: se la teorio pravas. ' 

Por elprovi la ideon, oni aktuale elfosas gigantan 
truon en la fundo de salminejo de la usona ŝtato 
Ohio, en kiu truego oni verŝos milojn da Tunoj da 
plejeble pura akvo. Tiun ĉi subteran akvocisternon 
ĉirkaŭos 2000 lumsentemaj foto-elektraj ĉeloj. Se tiuj 
ĉi lastaj detektos en la postsekvanta jaro eĉ se nur 
unu ekfulmon en la likva amasego, tio signifos ke 
protono disfalis, elpafante iom el sia energio. Tio 
signifos do ankaŭ, ke la mondo efektive iutage venos 
al sia fino. 

Estas interese noti paralelon inter tiu-ĉi ekzakt- 
scienca proton-disfala teorio kaj koncerna instruo en 
la ĉina «Libro pri Ŝanĝiĝo» (/ 7$//}). La du bazaj fortoj 
en tiu ekstrem-orienta kosmologika sistemo estas 
pozitiva kaj negativa, simboligataj per la ŝargolinioj’ 
Jaq (-) kaj Jin (=) respektive. Nu, ĉiu el tiuj bazo- 
fortoj kapablas laŭkoncepte transformiĝi en sian 
malon. Se do la / T$iq estas konsiderebla kiel ĝusta 
bildo pri la kosmo, kvankam nur intuicia, tiukaze ĝi 
jam de antaŭ jarmiloj ‘anoncas' ŝanĝiĝon de protono 
en elektronon. Kaj se tio pravas, ĝi antaŭdiras ankaŭ 
la inversan eventon: ŝanĝiĝo de elektrono en prot- 
onon. 4 Estos interese vidi ĉu ankaŭ tiu-ĉi dua 
simetreco’ aperos en estontaj studoj kaj esploroj pri 
la proton-disfalo. on , 

(El Perspective. Oktobro 1980. organo de la A.R.E.. Usono) 


KOMENTOJ DE LA REDAKTISTO 

1. protono — Pozitive ŝargita korpusklo en la atomkerno, kiu 
altiras kaj provas firmteni negative ŝangitan elektronon. Unu el 
la vere stabilaj nukleonoj (atomeroj) naturaj. 

2. La eksponentaj nombroj reprezentas la ciferon i sekvatan 
respektive de 30 kaj 34 nuloj. 

3. Simile, se ondo/fotono elsendita de elektrono (sub formo de 
lumradio ekzemple) neniam inversiĝus kaj ekkuntiriĝus, ĝi devus 
disvastiĝadi senfine kaj eterne, forlasante eventuale ... la univer- 
son mem. 

4. Oni tamen ne perdu el la vido ke protono kaj elektrono estas 
ne vere elementaj korpuskloj. sed jam superstrukturaj kompleks- 
ajoj (probable) kunmetitaj el t.n. kvarfcoj. Se inversiĝoj estus 
eblaj, tiuj devus okazi precipe (aŭ eĉ ununure) ĉe ankoraŭ ne 
trovitaj absolute elementaj korpuskloj, eventuale malsuperaj eĉ 
al kvarkoj. Ĝe nukleonaj kompleksaĵoj oni logike atendus tiu- 
kaze ‘nuran’ disfalon eksplodan. 

